Kýrin Drottning frá Geirshlíð afurðahæst á landinu Kýrin Drottning frá Geirshlíð í Flókadal í Borgarfirði var nythæsta kýrin hér á landi síðustu 12 mánuði samkvæmt skýrsluhaldi Ráðgjafarmiðstöðvar landbúnaðarins . Hjónin Pétur Pétursson og Hulda Hrönn Sigurðardóttir eru bændur í Geirshlíð . Búið hefur um árabil verið þekkt fyrir afurðaháar kýr , eða allt frá því Rósa Guðmundsdóttir , móðir Péturs , bjó þar . Drottning mjólkaði 12.396 kg á tímabilinu . Önnur í röðinni yfir landið var kýrin Urður á Hvanneyri í Borgarfirði en hún mjólkaði 11.506 kg sl. 12 mánuði . Sú þriðja í röðinni var kýr nr. 508 í Stóru-Hildisey 2 í Austur-Landeyjum og fjórða Setta á Brúsastöðum í Vatnsdal . Alls náðu sex kýr að mjólka yfir 11.000 kg á umræddu tímabili , tveimur fleiri en við seinasta uppgjör . Niðurstöður skýrsluhalds nautgriparæktarinnar í ágústmánuði hafa verið reiknaðar og birtar á vef Rl . Við uppgjörið hafði verið skilað skýrslum frá 93% af þeim 583 búum sem eru skráð í skýrsluhaldið . Reiknuð meðalnyt 20.984,9 árskúa var 5.632 kg sem er 17 kg lækkun frá síðasta uppgjöri . Meðalfjöldi árskúa á búum þeim sem skýrslum hafði verið skilað frá var 38,9 . Hæsta meðalnyt búa á tímabilinu var á búi Eggerts Pálssonar á Kirkjulæk í Fljótshlíð , 7.705 kg eftir árskú og er það sama búið og mest meðalnyt var á við uppgjör síðustu tveggja mánaða . Næsta bú í röðinni var bú Helga Bjarna Steinssonar á Syðri-Bægisá í Öxnadal en þar var meðalnytin 7.702 kg á árskúna og er það einnig sama búið og var annað í röðinni eftir síðasta mánuð . Þriðja búið á listanum var Félagsbúið í Ytri-Skógum undir Austur-Eyjafjöllum en þar var reiknuð meðalnyt 7.497 kg eftir árskú . Á 21 búi var reiknuð meðalnyt á síðustu 12 mánuðum hærri en 7.000 kg eftir árskú en á 23 búum við uppgjörið eftir júlí .